b'\n_START_ARTICLE_\nDarijan Bo\xc5\xbei\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nNa Akademiji za glasbo v Ljubljani je leta 1958 diplomiral pri Lucijanu Mariji \xc5\xa0kerjancu iz kompozicije in leta 1961 pri D. \xc5\xa0vari iz dirigiranja. Izpopolnjeval se je v Parizu in Londonu. Bil je violinist orkestra Opere SNG (1953-1964) in Slovenske filharmonije (1964-1968), dirigent Opere SNG (1968-1970), umetni\xc5\xa1ki vodja in upravnik Slovenske filharmonije (1970-1974). Od 1980 je bil profesor na Pedago\xc5\xa1ki akademiji, ter nato na Pedago\xc5\xa1ki fakulteti v Mariboru. Med letoma 1995 in 1998 je bil direktor ljubljanske Opere. Leta 1998 se je upokojil. Bil je \xc4\x8dastni \xc4\x8dlan Dru\xc5\xa1tva slovenskih skladateljev, Kozinov nagrajenec za \xc5\xbeivljenjsko delo (2015) in ustanovitelj Koncertnega ateljeja Darijan Bo\xc5\xbei\xc4\x8d._NEWLINE_Za Bo\xc5\xbei\xc4\x8da je zna\xc4\x8dilna izrazita dvotirnost: na eni strani ustvarjanje bolj ali manj \xc4\x8diste instrumentalne glasbe, na drugi pa ustvarjanje, ki razen ob\xc4\x8dasne uporabe sinteti\xc4\x8dnega zvoka in vizualnega dogajanja vklju\xc4\x8duje tudi govorno ali peto besedo.'